<poem>
{{NumVers|93 ''a''|30em}}Quatre cent chevalers lui baile en sa tenue.<ref follow="CXCVIII">— 4823 Ensieç — 4828 cent ''manque'' — 4830 molt ''manque''</ref>
« Ensireç vos », fait il, « tote une embatue ;
« Sor ces primer François feites une ferue.
{{NumVers|4825}}« S’il aüsent vers vos bataile retenue,
« Deprés moi e mes homes vos serons en aiue. »
E le Paiens l’otroie, qe fierement s’argüe ;
Il en jura Machon, se cent François nen tue
Le jor, il ne se prise une pore sambue.
{{NumVers|4830}}Pois fu cele parole molt chieremant vendue,
Por tant fu la menaçe de doutançe vestue.
</poem>
<section end="section198"/>
<section begin="section199"/>{{Centré|CXCIX{{nld|<ref name="CXCIX">— 4833 en ''manque'' — 4839 il ''manque'' — 4840 ont mant — 4848 Mor
— 4850 colp ''manque''.</ref>}}|lh=4em}}
<poem>
Quant fu la porte averte e li pont abatu,
As esperon en sunt li quatre cent insu.
Devant un confanon trestoit ad or batu ;
{{NumVers|4835}}Tot une randonie n’i oit ni cri ni hu ;
Sor corent as François, quand il les ont veü ;
Li cris levent sor els, onques si grand non fu.
François les atendrent, enbrons sot lor eschu ;
Quand il li furent prés, sovre li sunt coru.
{{NumVers|4840}}A l’encontrer des lançes out mant eschu fendu
{{NumVers|93 ''b''|30em}}E mant bon chevaler navré por mei li bu.
La fu d’ambesdou part li estor contenu.
Senestors sist armés sor li favel crenu ;
Des esperons l’argüe, en la prexe est feru
{{NumVers|4845}}E fiert un soldoier qe de Gascogne fu :
Son eschu ne li valt ne son aubers menu
Qe une spaine dou fers n’i metist por le bu ;
Mort l’abati a tere, pois a treit li brand nu ;
Le chief nos a trenchié Gaifer de Montagu ;
{{NumVers|4850}}A l’autre colp nos a un Alemans tolu
</poem><section end="section199"/>
<references/>
Anonyme - L’entrée d’Espagne, tome 1.djvu/320